වී, සහල්, සීනි ඇතුලු අනෙකුත් පාරිභෝගික ද්‍රව්‍ය බෙදාහැරීම සඳහා යි ජනාධිපතිවරයා විසින් අත්‍යවශ්‍ය සේවා කොමසාරිස් ජනරාල්වරයාට බලය පවරා ඇත්තේ.අත්‍යවශ්‍ය සේවා පවත්වාගෙන යන බවට නිසැකව ම වග බලාගැනීමට මහජන ආරක්ෂක ආඥා පනතේ 5 වන වගන්තිය ප්‍රකාරව පත්කළ නිසි බලධරයන්, අත්‍යවශ්‍ය සේවා කොමසාරිස් ජනරාල්වරයා විසින් ලබා දෙන විධානයන් පිළිපැදීම අවස්ථානෝචිත පරිදි සිදු කළ යුතු කාර්යයක් වන බව යි ජනාධිපති ලේකම්වරයා සඳහන් කරන්නේ.ඒ අනුව අත්‍යවශ්‍ය සේවා කොමසාරිස් ජනරාල්වරයාට දිස්ත්‍රික් ලේකම්වරුන්ට උපදෙස් ලබාදිය නො හැකි බවට විපක්ෂය පාර්ලිමේන්තුවේ දී සිදුකළ ප්‍රකාශ වැරදි සහගත බව ද ජනාධිපති ලේකම්වරයා සඳහන් කළේ යැ යි ජනාධිපති මාධ්‍ය අංශය නිකුත් කළ නිවේදනයක දැක්වුණා.මේ අතර, ආනයනික ලොකු ලූනු කිලෝග්‍රෑමයක් සඳහා අද සිට ක්‍රියාත්මක වන පරිදි රුපියල් 40ක බද්දක් පනවා ඇති බව කෘෂිකර්ම අමාත්‍ය මහින්දානන්ද අලුත්ගමගේ ප්‍රකාශ කළා.